open-index/open-wikipedia-markdown huggingface dataset:
Inna (navn)

**Inna** er et kvinnenavn med flere opprinnelser. Navnet er vanlig i flere land i Øst-Europa, Baltikum og Sentral-Asia. En navnebærer er den rumenske sangeren Elena «Inna» Apostoleanu.

## Etymologi
*Inna* er har flere opprinnelser. Det kan være:
* en færøysk form av *[[Ina]]*
* et russisk kvinnenavn (Инна) som muligens er dannet en kortform av navn som slutter på *-ina*.
* et navn med opprinnelse i greske ἴννα, sannsynligvis avledet av ἴννην, som betyr «liten jente».
* et navn med opprinnelse i gotiske *rinno*, «elv».
* en feminin form av det russiske mannsnavnet *Innokentiy*, som betyr «uskyldig». 
* et navn med opprinnelse i greske *Hagne*, som betyr «ren».
* en russisk form av det keltiske navnet *Iness*, som betyr «øyboer».

## Utbredelse
*Inna* er i dag et vanlig navn blant annet i Russland, Transnistria og Hviterussland.

|}

## Kjente personer med navnet
Personene i listen er ordnet kronologisk etter fødselsår.
* Inna Makarova (1926–2020), russisk skuespiller
* Inna Ryskal (født 1944), russisk volleyballspiller
* Inna Churikova (1943–2023), russisk skuespiller
* Inna Bohoslovska (født 1960), ukrainsk politiker
* Inna Lasovskaya (født 1969), russisk friidrettsutøver
* Inna Zobova (født 1976), russisk modell og skuespiller
* Inna Korobkina (født 1981), russisk skuespiller
* Elena «Inna» Apostoleanu (født 1986), rumensk sanger
* Inna Zhukova (født 1986), belarusisk rytmisk gymnast
* Inna Shevchenko (født 1990), ukrainsk menneskerettighetsaktivist
* Inna Deriglazova (født 1990), russisk fekter
* Inna Moll (født 1997), chilensk YouTuber og modell
* Inna Dukach, amerikansk operasanger
* Inna Krinicka, norsk pianist

## Referanser


## Eksterne lenker
* 
*
She (språk)

**She** (kinesisk: 畲語, pinyin: *shēyǔ*), talt av folket she i Kina, er et hmong-mien-språk.

De fleste av de over 700.000 she taler i dag hakka. De få som holder fast på sitt opprinnelige språk – om lag 1200 personer i provinsen Guangdong – kaller seg selv *Ho Ne* («fjellfolk», kinesisk: 活聶, pinyin: *huóniè*).

She er noe vanskelig å klassifisere mer detaljert. Vanligvis anses det som enten et språk innen hmong-grenen av hmong-mien, eller det blir anestt som en egen tredje gren av språkgruppen.

Innflytelsen fra hakka (og *vice versa*) har vært betydelig. Det har blant de she som bor i det østlige Fujian også vært en viss språklig påvirkning fra mindong. Der uttales første person entall 我 som *[ŋuai]* （lignende fuzhoudialektens *nguāi*）, den diminutive partikkel 囝 uttales *[kiaŋ]*, akkurat som i fuzhoudialekten.

## Litteratur
*Mao, =Zongwu & Meng, Chaoji. 1986. *She yu jian zhi* (A Sketch of the She language). Beijing, China: Nationalities Press. (毛宗武, 蒙朝吉. 1986. 畬語簡志. 北京: 民族出版社)
*Ratliff, Martha. 1998. Ho Ne (She) is Hmongic: One final argument. *Linguistics of the Tibeto-Burman Area* 21.2:97-109.
*You, Wenliang. 2002. *She zu yu yan* (The Language of the She people). Fuzhou, China: Fujian People's Publishing House. (游文良. 2002. 畲族语言. 福州: 福建人民出版社)

## Eksterne lenker
* She hos Rosetta Project
Stein Buan

**Stein Buan** (født 14. april 1952) er en norsk skribent og forfatter fra Roa på Hadeland, nå bosatt på Harestua. Buan har arbeidet som telemontør og vaktmester.

Buan engasjerte seg tidlig på den politiske venstresiden. På begynnelsen av 1970-tallet var han kontaktperson for FNL-gruppa på Roa. Siden har han vært aktiv både i fagbevegelsen og partipolitikken med langt medlemskap i Rød Valgallianse/Rødt. Ved kommunevalget 2015 ble han valgt inn i kommunestyret for Lunner kommune, da Rødt fikk inn én representant.

Han er aktiv i kulturlivet som skribent, forteller og musiker, og kombinerer gjerne kåserier med sang og musikk. Han har opprettet Steinbrøttet forlag der han har gitt ut egne bøker. Hans første bok *Gerhardsenlandet* er en oppvekstroman fra Roa. Den ble kjøpt inn av bibliotekenes innkjøpsordning i 2005, i kategorien «Ny norsk skjønnlitteratur for voksne».

Buan er også leder for organisasjonen kulturBANEN (2010), en organisasjon som arbeider for kulturarkitiviteter langs Gjøvikbanen:  «Vi ønsker at hver enkelt aktivitet skal framstå som del av et helhetlig kulturtilbud, som perler på et spor, fra Operaen til Skibladner».

## Bibliografi
* *Gerhardsenlandet*, Boksmia forlag (2004) ISBN 82-91871-18-3 
* *Lange linjer* (samling petit-artiklar), Steinbrøttet forlag (2007) ISBN 978-82-929-2500-3
* *Dikt for en tier* (poesi), Steinbrøttet forlag (2008) ISBN 978-82-92925-02-7
* *Likhetens bonus* (Shes- og historia til arbeiderklassen på Harestua, med lange og korte vandringer ellers i verden.) Steinbrøttet forlag (2012) ISBN 978-82-99889-60-5 
* *Fanfare for Verkemusikken* (Praktbok om Hadeland Glassverks Musikkorps, skrevet sammen med Per-Erik Berge.) Kulturformidleren 2012 ISBN 978-82-99801-72-0 
* Slikt å gjøre, slikt å føre (med Jonas Gahr Støre). Om arbeiderbevegelsen før, nå og (kanskje) i framtida. Steinbrøttet forlag (2014) ISBN 978-82-998896-1-2 
* Presentert i *Neon*: Samlagets tekstsamling for ungdomsskolen

## Referanser





## Eksterne lenker
* Forfatternett Oppland
Radiodokumentar

**Radiodokumentar** (*feature*) er en radiosjanger som vokste fram og etablerte seg som en egen sjanger i radio i europeiske land etter 1945. En radiodokumentar bruker dokumentariske opptak og fiksjonens virkemidler for å fortelle en historie fra virkeligheten, med dramaturgi og flere lag. Målet er å gi lytterne informasjon og innsikt i viktige trekk i samfunnet eller menneskelivet gjennom opplevelse. En radiodokumentar er "virkeligheten sett gjennom et temperament". Radiodokumentaren oppnådde først popularitet som egen sjanger i Storbritannia i 1930-årene, deretter i Tyskland. I Norge ble Radiodokumentarredaksjonen i NRK P2 opprettet i 1989. 

## Historie
 
I 1937 innførte BBC det de kalte "Experimental Hour" (forsøkstimen). Sendingene hadde ingen formelle retningslinjer og innholdet var overveiende av dokumentarisk karakter. Det utviklet seg en ny presentasjonsform på bakgrunn av dette som i 1939 ga opphav til uttrykket "Feature" (her dokumentar). På slutten av 2. verdenskrig kom denne nye sjangeren til Tyskland med den britiske okkupasjonsmakten. 
 
Fordi radiodokumentaren er en sjanger der flere lydkilder blir montert sammen, var programtypen utenkelig i lakkplatenes tid i 1930-årene. Men da båndopptakeren ble oppfunnet av det tyske firmaet BASF i 1930åra, og stålbåndene ble avløst av magnetbånd i 1950-årene, ble opptaksrullene lettere å klippe i. Det åpnet muligheten for å montere sammen ulike elementer. I 1945 var de første reportasjebilene i bruk, noe som gjorde det mulig å flytte mikrofonen ut av studio og dermed få folk i tale i deres eget miljø.  
 
I BBC og de fleste andre europeiske kringkastingsstasjonene utviklet featureprogrammene seg parallelt med dokumentarfilmen og var inspirert av den. 
 
"I 1947 kom radiodokumentaren til Hamburg med radiooffiserene i den britiske okkupasjonsstyrken og oppnådde stor suksess i Vest-Tyskland med Axel Eggebrecht, Peter von Zahn, Ernst Schnabel og Alfred Andersch." 

## Bibliografi
* Udo Zindel og Wolfgang Rein (red.): *Das Radio-Feature. Incl. CD mit Hörbeispielen.* 2. utgave. Konstanz: UVK, 2007. ISBN 978-3-89669-499-7
* Patrick Conley: *Der parteiliche Journalist. Die Geschichte des Radio-Features in der DDR.* Berlin: Metropol, 2012. ISBN 978-3-86331-050-9 (anmeldelse )

## Se også
* NRK radiodokumentaren

## Referanser


## Eksterne lenker
* Gaby Hartel: "Der Fürst des Features. Eine Begegnung mit Leo Braun"  (taz, 20.10.2004)
* Jan Scheper: „Die Wiederkehr der Geräusch-Bilder“ (taz, 27.2.2010)
Løveordenen (Senegal)

**Løveordenen** (fransk: *Ordre national du Lion*) er en senegalesisk orden innstiftet 22. oktober 1960. Ordenen tildeles for fremragende sivile eller militære fortjenester. Den kan også tildeles utlendinger. Løveordenen rangerer som Senegals fremste, foran Fortjenstordenen. Presidenten er ordenens stormester. Ordenen administreres av et ordenskanselli ledet av en ordenskansler valgt av presidenten blant ordenens medlemmer.

## Inndeling
Løveordenen er inndelt i fem grader:
*Storkors (*grand-croix*)
*Storoffiser (*grand officier*) 
*Kommandør (*commandeur*) 
*Offiser (*officier*)
*Ridder (*chevalier*)

## Insignier
Ordenstegnet for Løveordenen består av en forgylt, hvitemaljert femtagget stjerne, med kuler i endene og med stråler i vinklene mellom taggene. Midtmedaljongen er i gull og viser en løve og en stjerne. Medaljongen er omgitt av en rød bord med innskriften «REPUBLIQUE DU SENEGAL» i den øvre buen og nasjonalmottoet «• UN PEUPLE • UN BUT • UNE FOI •» (*ett folk, ett mål, én tro*) i den nedre halvbuen. Reversen har Senegals flagg som motiv. Ordenstegnet er opphengt i båndet i to korslagte palmegrener. Det varierer i størrelse etter grad og er opphengt i bånd av forskjellig type.

Ordensstjernen er rund og består av et stort antall stråler. Den har ordenstegnet i midten.

Ordensbåndet er ensfarget grønt.

## Tildeling
Løveordenen tildeles mer sparsomt enn Fortjenstordenen, noe som skal bidra til ordenens prestisje som landets fremste utmerkelse. Utnevnelse skjer vanligvis til ordenens lavere trinn, med mulighet for avansement til høyere grader. Ordenskansleren er alltid innehaver av storkors.

## Norske innehavere
Torild Skard ble i 1998 utnevnt til kommandør av Løveordenen. Etter en sjøforsvarsøvelse i 2005, der norske styrker deltok sammen med enheter fra Senegal, Italia, Nederland, Spania, Storbritannia og USA, ble to norske offiserer i Sjøforsvaret utnevnt til riddere av ordenen.

## Referanser


## Litteratur
* «Senegal» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1554

## Eksterne lenker
* Les Ordres Nationaux, fra Senegals presidentembete
Restaurasjonsbevegelsen

**Restaurasjonsbevegelsen** (også kjent som **The Restoration Movement**, **The American Restoration Movement** eller **Stone-Campbell Movement**) er en kristen bevegelse som begynte  under den andre store religiøse oppvåkningen i Amerika fra tidlig på 1900-tallet. Bevegelsen søkte å restaurere kirken og «samlingen av alle kristne i en enkelt kropp mønstret etter at kirken i Det nye testamentet».

## Kirkesamfunn i Norge med røtter i Restaurasjonsbevegelsen
* Kristi Forsamling

## Referanser
Lorenz van Steenwinckel

**Lorenz van Steenwinckel** (født 1585, død 1619) var en flamsk-dansk arkitekt og billedhugger, sønn av Hans van Steenwinckel den eldre og bror til Hans van Steenwinckel den yngre. 

Fra 1613 var han ansvarlig for en rekke byggeprosjekter under kong Christian IV, deriblant kongens kapell i Roskilde domkirke, Trefoldighedskirken i Christianstad samt Børsen som hans bror ferdiggjorde da Lorenz plutselig døde i 1619.

Vurderingen av Steenwincels bidrag har variert, enkelte kunsthistorikere har gitt ham ansvar for mange av de vellykkede byggverkene, men andre har sett mer på han som murer og stenhugger. Et tegn på det siste er at det i kontraktene klart og tydelig står skrevet at han skal arbeide etter tegninger levert av kongen.

## Referanser


## Kilder
* Den store danske
*
Økonomiklasse

**Økonomiklasse** er den rimeligste klasse i fly, jernbane og båt. Historisk er denne klasse blitt kalt turistklasse på skip eller tredje klasse på tog.

Selv om økonomiklasse i fly har mindre benplass og dårligere servicetilbud, foretrekkes den av de fleste på grunn av den lavere billettprisen.

## Økonomiklasse på jernbane
Det eksisterer forsatt klassedelte tog, men mange jernbaneselskaper har innført nye navn, slik som i USA og England «Coach Class» eller «Standard Class» for det som tidligere var 3. klasse.

I Norge kjører Vy ikke tog med vogner med atskilte klasser. Tidligere var det på fjerntogene på jernbanen vogner for 2. og 3. klasse, men bare en begrenset tilgang på 2. klasse. Som oftest halvparten av en vogn i et fjerntog var reservert for 2. klasse.

## Økonomiklasse på fly

Flere flyselskaper har i markedsføringsøyemed innført nye navn på sin økonomiklasse, eks.;
*British Airways *World Traveller*
*Kingfisher Airlines *Kingfisher Class*
*United Airlines *Economy/Economy Plus*
*Air Canada *Hospitality/Hospitalité*
*Philippine Airlines *Fiesta Class* 
*Air France *Voyageur*.
*Etihad Airways Coral zone

Avstanden mellom seteradene kan variere fra  29 til 36 tommer. Setebredden fra 17 til 19 tommer.
Bernsdorf (Oberlausitz)

**Bernsdorf** (øversorbisk: *Njedźichow*) er en by nordøst for Dresden i Landkreis Bautzen i Direktionsbezirk Dresden i Fristaten Sachsen. Byen er hovedsete for forvaltningsfellesskapet Bernsdorf og har 6&nbsp;065 innbyggere (31. desember 2009).

Bernsdorf befinner seg i den nordlige delen av Oberlausitz. Byen ligger nord for skogene nær Biosfærereservatet i Oberlausitz omkring 11&nbsp;km nord for Kamenz, 14&nbsp;km sørvest for Hoyerswerda og 17&nbsp;km sør for Senftenberg langs Bundesstraße 97. I nord og nordøst finnes restene av et brunkull-dagbrudd. Byen er omgitt av et stort sett flatt hedelandskap. Bernsdorf er fortsatt en raskt voksende industriby.

Bernsdorf var en by i Kreis Hoyerswerda fra 1952 til 1990, og i Landkreis Hoyerswerda fra 1990 til 1994. Fra 1. august 1994 frem til 1. august 2008 var byen en del av Landkreis Kamenz, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Bautzen.

## Referanser


## Eksterne lenker
*
Hans van Steenwinckel den yngste

**Hans van Steenwinckel den yngste** (født 1639, død 1700) var en dansk arkitekt og billedhugger. 

## Biografi
Som sin far Hans van Steenwinckel den yngre, farbror Lorenz van Steenwinckel og farfar Hans van Steenwinckel den eldre ble han utdannet arkitekt, og han fulgte i deres fotspor ved i 1669 å bli utnevnt til kongelig byggmester for Christian V.

Hans største opgave var byggeriet av Holmen i København, med det berømte Søkvæsthuset (1684&ndash;1686). Videre har han tegnet gravkapellet ved Sankt Petri Kirke (1681&ndash;1683), Hubertushuset i Jægersborg Dyrehave samt medvirket til byporten Nørreport. De to siste byggverker eksisterer ikke lenger. 

Hans eget kunstneriske virke, som ikke er fullt belyst, synes preget av idealene fra den litt eldre nederlandske kunst. Han formådde å gi forskjellige nyttebygninger en klar og tydelig form. 

## Referanser


## Eksterne lenker
* Weilbachs kunstnerleksikon
An Zhengwen

**An Zhengwen** (kinesisk: 安正文, pinyin: *Ān Zhèngwén*, Wade-Giles: *An Cheng-wen*; født i Wuxi med ukjent fødsels- og dødsår) var en keiserlig kinesisk kunstmaler under Ming-dynastiet (1368&ndash;1644).

Han var kjent for sine malerier av personer, landskap, og bygninger.

## Bilder

Fil:An Zhengwen-Yueyang Tower.jpg|*[[Yueyang tårn]]*
Fil:An Zhengwen - Yellow Crane Tower.jpg|*[[Gult tranetårn]]*


## Referanser


## Kilder
* Zhongguo gu dai shu hua jian ding zu (中国古代书画鑑定组). 2000. Zhongguo hui hua quan ji (中国绘画全集). Zhongguo mei shu fen lei quan ji. Beijing: Wen wu chu ban she. Bind 10.

## Eksterne lenker
*
Kunståret 1505

**Kunståret 1505** er en oversikt over blant annet utgravninger, fødte og avdøde personer med tilknytning til kunst i 1505.

## Hendelser
* 1505: pave Julius II kaller Michelangelo til Roma for å utforme pavens gravsted. Kontrakten ble revidert fem ganger og bare 3 av 40 store figurer ble laget.

### Malerier
* Hieronymus Bosch – *«[[Den hellige Hieronymus ber]]»*
* Raphael – *«[[De tre gratier (Raphael)|De tre gratier]]»*
* Leonardo da Vinci maler *«[[Slaget ved Anghiari (maleri)|Slaget ved Anghiari]]»*
* Giorgione – *«[[De tre filosofer]]»*

## Fødsler
* Corneille de Lyon - nederlandsk kunstmaler (død 1575)
* Matthys Cock – italiensk landskapsmaler (død 1548)
* Lambert Lombard -flamsk renessansemaler, arkitekt og teoretiker i Fyrstbispedømmet Liége (død 1566)
* Pomponio Amalteo - italienskkunstmaler innen Den venetiansk skolen (død 1588)
* Jakob Seisenegger -østerriksk portrettmaler brukt av Karl V (død 1567)

## Dødsfall
* Aleksi Andrea - albansk arkitekt, kunstmaler og billedhugger (født 1425)
* Ni Duan – keiserlig kinesisk kunstmaler av personer og landskap (født 1436)
Det hender så mangt på Hovedøen

***«Det hender så mangt på Hovedøen»*** er en norsk slager med melodi av danske Willy Kierulff og tekst av Vilhelm Dybwad. Kari Diesens mor, Signe Heide Steen, sang den for henne da hun var liten. Sangen handler om en kjærlighetshistorie som utspiller seg på Hovedøen. Fortelleren er en ung pike som er på båttur med sin beiler Johan. De går i land på Hovedøen, og tilbringer natten der. På overflaten forteller teksten at  "Timevis satt vi der hånd i hånd", men antyder likevel at det skjedde noe mere i løpet av natten ("Det hender så mangt på Hovedøen en midtsommernatt".) I ettertid varer ikke forholdet ("Kjærlighets lykke kan gå i knas"), noe som gjør at fortelleren sier "Gå aldri en deilig sommernatt i land på Hovedøen." 

Kari Diesen med Arild Andresens orkester spilte den inn i 1957. Det var den første norske ekko-innspillingen (Refrenget har ekko på Diesens stemme). Den ble utgitt som B-siden til Diesens versjon av landeplagen «Tango for to». Sangen ble raskt så populær at den ble gjenutgitt som A-side på platen His Master's Voice AL&nbsp;6054 med Sverre Bævres «I min ungdoms vår» på den andre siden.

Diesen gjorde to nyinnspillinger av den: Versjonen til Kari Diesen med Tor Hultins orkester ble utgitt på LP-platen *Det hender så mangt* (Philips 6327&nbsp;019) i 1979. Versjonen til Kari Diesen med Frank Cooks orkester ble utgitt på den doble LP-platen *Jeg har mitt hjerte i Oslo – Toner fra Tigerstaden* (Talent TLS&nbsp;6001).

## Andre versjoner
*Inger Lise Rypdal – Utgitt på singlen RCA NA&nbsp;1381 i 1971.
*Lars Lillo-Stenberg – Sett fra en manns perspektiv. Utgitt på CD-platen *[[Oslo (album)|Oslo]]* (Sonet 159&nbsp;380-2) i 2000.
*The Source: of Summer – Med indiske Sunanda Sharma på tanpura og som vokalist. Utgitt på platen "The Source: of Summer" på Grappa i 2013.

## På TV
*Kari Diesen fremførte den under et filminnslag på NRK fjernsyn i begynnelsen av 1960-tallet. Arvid Nilssen var *Johan*.
*Kari Simonsen fremførte den på Fjeldboden Friluftsteater i et TV-program i 1971. *Johan* (spilt av Rolf Just Nilsen) kom med sure kommentarer under fremførelsen, og det endte med «krangel» for åpen scene.
*Brede Bøe fremførte «Hovedøen», som Hilde Lyrån korrigerte slik at den passet dagens ungdom.

## Dansk versjon
Thøger Olesen har laget en dansk tekst. Den danske tittelen er «På Æbleøen». Lis Jannie med Ib Renards orkester spilte den inn på singlen Triola TD 45-3 i 1958

## Se også
*Hovedøen

## Referanser


## Eksterne lenker
* Diesen, Kari: Ballade.no
Königsbrück

**Königsbrück** (øversorbisk: *Kinspork*) er en by 25 km nordøst for Dresden i den vestlige delen av det historiske landskapet Lausitz i Landkreis Bautzen i Direktionsbezirk Dresden i Fristaten Sachsen. Byen er hovedsete for forvaltningsfellesskapet Königsbrück og har 4&nbsp;491 innbyggere (31. desember 2009). 

Königsbrück var en by i Kreis Kamenz fra 1952 til 1990, og i Landkreis Kamenz fra 1990 til 1994. Fra 1. august 1994 frem til 1. august 2008 var den kretshovedstad i Landkreis Kamenz, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Bautzen.

## Bilder

Königsbrück Marktplatz.jpg|Torget i Königsbrück 
Königsbrück Hauptkirche.JPG|Den evangeliske kirken
Königsbrück Katholische Kirche.JPG|Den katolske kirken
Königsbrück - Rathaus.jpg|Rådhuset
Schloss Königsbrück 2011 AB 01.JPG|Königsbrück slott


## Referanser


## Eksterne lenker
*
Hoffselva

**Hoffselva** er en elv som renner gjennom Hoff og Skøyen i Oslo og som munner ut i Bestumkilen ved Sjølyst. Elven har sine kilder i området rundt Holmenkollen, Voksenåsen og Vettakollen, og passerer gjennom Holmendammen, Smestaddammen og Hoffsdammen.

Hoffselva går gjennom kulverter under jernbanen på Skøyen og under E18 ved Sjølyst. Beregninger viser at kulverten under E18 har dykket innløp når vannføringen i elven er over 13&nbsp;m³/s, noe som tilsvarer en flom med gjentaksintervall på 20 år. Hoffselva forårsaker jevnlig flomsituasjoner på Skøyen.

Elva har bestand av sjøørret. Den 29. september 2009 ble det observert fiskedød i elva, og dette ble satt i sammenheng med et utslipp av fosforsyre gjennom en spillvannsledning. Kommunens vann- og avløpsetat (VAV) besørget undersøkelse og dokumentasjon av skaden. Det ble konkludert med en dødelighet på ca 50% for fisk, og at bunndyrfaunaen ble utryddet på strekningen ned til sjøen. Det ble likevel forventet at bunndyrfaunaen ville normaliseres i løpet av påfølgende vinter, og at fisk i fjorden ville sikre ny bestand.

## Se også
* Liste over elver i Oslo

## Referanser


## Litteratur
* 
* 

## Eksterne lenker
*
Kunståret 1598

## Hendelser
## Verk
*Caravaggio maler:
***[[Santa Caterina d'Alessandria (Caravaggio)| Santa Caterina d'Alessandria]]*
***[[Sacrificio di Isacco (Caravaggio)| Sacrificio di Isacco]]*
***[[Marta e Maria Maddalena (Caravaggio)| Marta e Maria Maddalena]]*
***[[Ritratto di Maffeo Barberini]]* (Portrett av Maffeo Barberini)


Fil:Michelangelo Caravaggio 060.jpg|Caravaggio, *[[Santa Caterina d'Alessandria (Caravaggio)| Santa Caterina d'Alessandria]]* 1598
Fil:Caravaggio Sacrifice of Isaac I.jpg|Caravaggio, *[[Sacrificio di Isacco (Caravaggio)| Sacrificio di Isacco]]* 1598
Fil:Caravaggio Martha&Mary.jpg|Caravaggio, *[[Marta e Maria Maddalena (Caravaggio)| Marta e Maria Maddalena]]* 1598
Fil:Caravaggio Maffeo Barberini.jpg|Caravaggio, *[[Ritratto di Maffeo Barberini]]* (Portrett av Maffeo Barberini) 1598


## Fødsler
* 23. mai - Claude Mellan - fransk gravør og kunstmaler (død 1688)
* 31. juli - Alessandro Algardi, italiensk billedhugger (død 1654)
* 7. november - Francisco Zurbarán, spansk kunstmaler i barokken (død 1664)
* før 13. november - Bartholomeus Breenbergh, nederlandsk kunstmaler, gravør og tegner (død 1657)
* 7. desember - Gian Lorenzo Bernini, italiensk billedhugger og arkitekt i barokkens Roma (død 1680)
* Daniele Crespi, italiensk kunstmaler (død 1630)
* Giovanni Andrea De Ferrari, italiensk kunstmaler (død 1669)
* Artemisia Gentileschi, datter av en anerkjent maler, underviste kunst i Napoli og malte fremstående kvinner innen romersk og bibelsk historie (død 1653)
* Lambert Jacobsz – nederlandsk kunstmaler (død 1636)
* Chen Hongshou – kinesisk kunstmaler i den seinere delen av Ming-dynastiet (død 1652)
* Giovanni Andrea de Ferrari - italiensk kunstmaler i barokken som arbeidet i Genova (død 1669)
* Wang Jian - kinesisk landskapsmaler under Qing-dynastiet (død 1677)
* ca. 1597 - Pieter Claesz, nederlandsk kunstmaler (død 1661)
* 1597 eller 1598 - Jan van Bijlert, nederlandsk kunstmaler (død 1671)

## Dødsfall
* 1. februar - Scipione Pulzone, italiensk kunstmaler (født ca. 1550)
* Mai - Philipp Renlin, tysk maler og kartograf (født ca. 1545)
* 25. juni - Giacomo Gagini, italiensk billedhugger (født 1517)
* 3. juli - Lorenzo Vaiani, italiensk kunstmaler (født 1540)
* 11. juli - Weimar Heinemann, tysk billedhugger og steinhugger (fødselsår ukjent)
* 22. august - Carlo di Cesare del Palagio,	italiensk billedhugger (født 1538)
* Alberto di Giovanni Alberti, italiensk arkitekt og kunstmaler (født 1525/26)
* Erasmus Braun, tysk billedhugger, hoffbilledhugger for Bamberg og Bayreuth (fødselsår ukjent)
* Johann Theodor de Bry, flamskfødt gravør, tegner og bokredaktør og utgiver (født 1528)
* Benedetto Caliari, italiensk kunstmaler (født 1538)
* Iacopino del Conte, italiensk kunstmaler (født ca. 1515)
* Guillaume Le Bé, fransk gravør og typograf (født 1524/25)
* Marcin Kober - polsk kunstmaler ved hoffet til kong Stefan Báthory (født 1550)
* Gillis Mostaert – nederlandsk kunstmaler, sønn av Jan Mostaert (født 1528)
* Scipione Pulzone,	italiensk kunstmaler (født ca. 1550)


Fil:Portrait de Jan Van Bijlert.jpg|Jan van Bijlert(1597/1598-1671)
Fil:S Pulzone Autorretrato b 1574.jpg|Scipione Pulzone(ca. 1550-1598)


## Referanser
Storbritannia under Sommer-OL 1964

**Storbritannia under Sommer-OL 1964**. 204 sportsutøvere fra Storbritannia deltok i 17 sporter under Sommer-OL 1964 i Tokyo. De kom på tiendeplass med fire gull-, tolv sølv- og to bronsemedaljer. Svømmeren Anita Lonsbrough var landets flaggbærer under åpningsseremonien.

## Medaljer

## Medaljevinnerne
Springer Science+Business Media

**Springer Science+Business Media S.A.** er et internasjonalt akademisk forlag registrert i Luxembourg og med hovedkontor i Berlin. Selskapet er, etter Elsevier, verdens nest største forlag innen naturvitenskap, teknikk og medisin. I tillegg til hovedkontoret i Berlin har selskapet kontorer i Heidelberg, Dordrecht, New York City, Norwell, Wien, Paris, Milano og New Delhi. Selskapet har ca. 5 000 ansatte og omsatte i 2009 for 857 millioner euro. Det er bl.a. kjent for sin online-tjeneste SpringerLink. Selskapet har ingen forbindelse til Axel Springer AG.

Selskapet ble grunnlagt av Julius Springer som bokhandel i Berlin i 1842, og utviklet seg raskt til et forlag, Springer-Verlag, som utgav både politiske skrifter, skolebøker, skjønnlitteratur og akademisk litteratur. Etter at sønnene til Julius Springer overtok fokuserte forlaget på akademisk litteratur. Selskapets navn gjennom flere år var *Julius Springer GmbH*. I 1999 ble selskapet kjøpt opp av Bertelsmann, som omdannet det til BertelsmannSpringer. Selskapet ble så, i 2003, solgt til to britiske selskaper, Cinven og Candover, som kort tid før også hadde kjøpt det nederlandske akademiske forlaget Kluwer Academic Publishers. Forlagene ble fusjonert under navnet Springer Science+Business Media. I 2009 ble det kjent at selskapet skulle selges til investeringsselskapene EQT Partners og Government of Singapore Investment Corporation.

## Referanser


## Eksterne lenker
* 
* SpringerLink
Storbritannia under Sommer-OL 1968

**Storbritannia under Sommer-OL 1968**. 225 sportsutøvere fra Storbritannia deltok i 16 sporter under Sommer-OL 1968 i Mexico by. De kom på tiendeplass med fem gull-, fem sølv- og tre bronsemedaljer. Friidrettsutøveren Lynn Davies var landets flaggbærer under åpningsseremonien.

## Medaljer

## Medaljevinnerne
David Murray (saksofonist)

**David Murray** (født 1955) er en amerikansk jazzsaksofonist. For det meste spiller Murray tenorsaksofon, men han spiller også bassklarinett.

## Norgesbesøk
I 2010 spilte Murray med det norske bandet Lonely Woman på Kongsberg Jazzfestival.

## Priser (utvalg)
* 1991 – Jazzpar Prize

## Referanser


## Eksterne lenker
* 
* 
* 
* 
*  Management og publikasjoner for David Murray
*  Uoffisiell webside for David Murray
Chen Youliang

**Chen Youliang** (tradisjonell kinesisk: 陳友諒, forenklet kinesisk: 陈友谅, pinyin: *Chén Yǒuliàng*, Wade-Giles: *Ch'en Yu-liang*; født 1320 i Mianyang 沔陽 i det som nå er provinsen Hubei i Kina, død 23. august 1363) var grunnleggeren av opprørerriket Dahan (大漢, Store Han) sent i Yuan-dynastiets tid i Kina.

## Liv og virke
### Bakgrunn
Chen Youliang hadde opprinnelig slektsnavnet Xie 謝. Han kom fra fiskerbakgrunn, og fikk etter hvert arbeid som distriktsembedsmann. 

### Opprører
Som general i de røde turbaners opprør kjempet han under Ni Wenjun (倪文俊). Chen drepte senere Ni under foregivende at Ni skal ha hatt planer om å myrde Xu Shouhui, deres øverste leder. Senere drepte han også Xu.

I 1357 utropte han seg selv til konge av Han i Jiangzhou (江州, i dag Jiujiang i  Jiangxi), og neste år til keiser, etter Xus død. Hans æranavn, og selve rikets navn, var Dahan. 

I tiden fra 1359 til 1363 var Chens flåtestyrke den sterkeste i Yangtzeflodens øvre løp. Han var minst like mektig som den unge leder Zhu Yuanzhang, som senere ble keiser av Ming-Kina.

I 1360 innledet Chens flåte og hær en langvarig krig mot Wu – som den gang hadde sitt høykvarter i Jiqing (nå Nanjing) og senere tok navnet Ming i 1368. Et angrep på Wu-hovedstaden slo feil på grunn av Wus utmerkede kunnskap om fiendens slagplaner (noe som nok skyldtes at den del av Chens flåte tidligere samme år hadde byttet side). Krigen kulminerte med slaget på Poyangsjøen der Wu-flåten etter tre dagers kamp klarte å seire over Chen Youliangs større flåte.

En måned etter slaget forsøkte Chens flåte å komme seg ut av Poyangsjøen, og i forsøket falt Chen; han skal ha blitt rammet av en pil i hodet. Han ble 43 år gammel.

Han ble etterfulgt av sin sønn, Chen Li (陳理), som snart etter ble angrepet av Wus flåte og hær. Det tok Wu ytterligere to år å erobre Chens rike, men i april 1365 var Han-riket en saga blott og alle dets områder ble del av Wus maktområde.

## Referanser


## Litteratur
*Edward Dreyer: *Early Ming China: A Political History*, Stanford: Stanford University Press. ISBN 0-8047-1105-4.
*The Cambridge History of China bind 7, sidene 65-89 (denne delen skrevet av Dreyer)
Meizhou (øy)

**Meizhou** (kinesisk: 湄洲岛, også romanisert  *Meichow* og *Meichou*) er en øy i Meizhoubukten i bydistriktet Xiuyu i byprefekturet Putian i Folkerepublikken Kinas provins Fujian. Den er på 16 kvadratkilometer og har en 20 kilometer lang sandstrand.

Øyas mest kjente severdighet er Mazutempelet som ble bygd i år 987. Her rager en 14,5 meter høy statue av gudinnen Mazu. Den er bygd med 365 steiner, en for hver av årets dager. Ettersom Mazus fødselsdag markeres 23. mars hvert år, fører 323 trinn opp fra tempelet til statuen.

## Referanser


## Eksterne lenker
*
Foochow Romanized

**Foochow Romanized**, også kalt **Bàng-uâ-cê** (**BUC**; kinesisk: 平話字) eller **Hók-ciŭ-uâ Lò̤-mā-cê** (福州話羅馬字), er et romaniseringssystem for den kinesiske fuzhoudialekten innen språkgruppen mindong. Det ble utviklet fra midten av 1800-tallet av vestlige protestantiske misjonærer (Moses Clark White, Robert Samuel Maclay, Robert W. Stewart,   Charles Hartwell); etter en del variasjon ble det standardisert i 1890-årene. *Foochow Romanized* ble mest benyttet i kristne kretser, som på misjonsskoler i Fuzhou. Men i motsetning til sin motpart Pe̍h-ōe-jī for språkgruppen minnan slo aldri *Foochow Romanized* helt igjennom, ikke en gang i kristne kretser.

## Referanser
Storbritannia under Sommer-OL 1960

**Storbritannia under Sommer-OL 1960**. 260 sportsutøvere fra Storbritannia deltok i 17 sporter under Sommer-OL 1960 i Roma. De kom på tolvteplass med to gull-, seks sølv- og tolv bronsemedaljer. Bokseren Richard McTaggart var landets flaggbærer under åpningsseremonien.

## Medaljer

## Medaljevinnerne
Meizhou (Guangdong)

**Meizhou** (kinesisk: 梅州; pinyin: *Méizhōu*) er en by på prefekturnivå i østre del av provinsen Guangdong sør i Folkerepublikken Kina med en befolkning på 4&nbsp;863&nbsp;800. 

## Historie
Meizhou ble først etablert som prefektur ved navn **Jingzhou** i Nanhan-tiden (911-971). Navnet ble endret til Meizhou under Song-dynastiet og til **Jiaying/Kaying** under Qing-dynastiet. Det har også hatt navn som **Meixian**, til det ble Meizhou igjen i 1988. 

## Administrative enheter

Byprefekturet Meizhou har jurisdiksjon over ett distrikt (区 *qū*), ett byfylke (市 *shì*) og 6 fylker (县 *xiàn*). 

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 206, som også passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Ellers ligger Qingxi-demningen i denne bykommunen.

## Eksterne lenker
* Meizhou-prefekturets nettsider
* https://web.archive.org/web/20060822120202/http://www.getgd.net/gd_city/meizou/mzintr.e.html
Storbritannia under Sommer-OL 1972

**Storbritannia under Sommer-OL 1972**. 284 sportsutøvere, 210 menn og 74 kvinner fra Storbritannia deltok i atten sporter under Sommer-OL 1972 i München. De kom på tolvteplass med fire gull-, fem sølv- og ni bronsemedaljer. Rytteren David Broome var landets flaggbærer under åpningsseremonien.

## Medaljer

## Medaljevinnerne
Leizu

**Leizu**, **Xi Ling-Shi** eller **Xilingshi** (kinesisk: 嫘祖; pinyin: *Léi Zǔ*) er en legendarisk kinesisk keiserinne, hustru (eller konkubine] til Huang Di, som skal ha levd på 2700-tallet f.Kr. Ifølge legenden ska hun ha oppdaget silken og oppfunnet silkevevingen.

Hun dyrkes som «Cangu-gudinnen» (蚕姑圣母, *Cángū shèngmǔ*); *Cángū* betyr silkeorm. 

Lenge var menneskene ukjent med silkeormens nytteverdi. Men Leizu lærde menneskene hvordan de skulle pleie silkeormen, tvinne ut silketråder av dens kokong, og veve silkekleder. Dyrkingen av *Laizu* er særlig kjent fra områdene rundt Baoding i provinsen Hebei. Tempelet Cangu-nainai (*Cangu ta*, 蚕姑坨, eller *Cangu nainai miao*, 蚕姑奶奶庙) ligger i fylket Yi ved Baoding, og ble bygd under Det nordlige Wei-dynasti. (*Cangu Nainai* betyr «silkeormens moder»). Tempelet ligger nord for Langya Shan. 

## Referanser


## Litteratur
*Kuhn, Dieter (1984). "Tracing a Chinese Legend: In Search of the Identity of the 'First Sericulturalist.'" *[[T'oung Pao]]* 70: 213&ndash;45.

## Eksterne lenker
* Fan  Lizhu: The Cult of the Silkworm Mother as a Core of Local Community Religion in a North China Village: Field Study in Zhiwuying, Boading (sic!), Hebei
* Zhongguo daojiao  
* Huangdi kämpft gegen Chiyou
* Fushan (Busan) 
* Alan L. Miller: Woman Who Married a Horse: Five Ways of Looking at a Chinese Folktale Journal; Asian Folklore Studies, Vol. 54, 1995 (PDF; 446&nbsp;kB)
* Huangdi yuanfei Leizu miao – Cangu shengmu ci kao
Baijiaxing

***Baijiaxing***, eller ***De hundre familiers navn*** (kinesisk: 百家姓, pinyin: *Bǎijiāxìng*), er et klassisk kinesisk dikt fra Songdynastiets tid. Det består av rimende strofer på åtte skrifttegn. 

Diktet ble gjengitt i Sanbaiqian, som var en av de mest utbredte skolebøker i landet før Folkerepublikken Kinas tid.

I sin tidligste versjon omfattet det 411 navn, men senere ble det økt til 504. Av dem er det 444 navn bestående av ett skrifttegn og 60 navn som har sammensatte tegn. Det er etter hvert blitt derivert om lag 800 navn av disse navnene.

Navnene er ikke organisert etter hyppighet. Men de første fire var de viktigste i det gamle Kina:

* Zhao (趙), under Songdynastiet.
* Qian (錢), Wuyue-kongenes navn.
* Sun (孫), fra Wuyue.
* Li (李), herskerne av Tangdynastiet.

## ''De hundre familiers navn''

赵钱孙李 周吴郑王 冯陈褚卫 蒋沈韩杨
朱秦尤许 何吕施张 孔曹严华 金魏陶姜
戚谢邹喻 柏水窦章 云苏潘葛 奚范彭郎
鲁韦昌马 苗凤花方 俞任袁柳 酆鲍史唐
费廉岑薛 雷贺倪汤 滕殷罗毕 郝邬安常
乐于时傅 皮卞齐康 伍余元卜 顾孟平黄
和穆萧尹 姚邵湛汪 祁毛禹狄 米贝明臧
计伏成戴 谈宋茅庞 熊纪舒屈 项祝董梁
杜阮蓝闵 席季麻强 贾路娄危 江童颜郭
梅盛林刁 钟徐丘骆 高夏蔡田 樊胡凌霍
虞万支柯 昝管卢莫 经房裘缪 干解应宗
丁宣贲邓 郁单杭洪 包诸左石 崔吉钮龚
程嵇邢滑 裴陆荣翁 荀羊于惠 甄曲家封
芮羿储靳 汲邴糜松 井段富巫 乌焦巴弓
牧隗山谷 车侯宓蓬 全郗班仰 秋仲伊宫
宁仇栾暴 甘钭厉戎 祖武符刘 景詹束龙
叶幸司韶 郜黎蓟薄 印宿白怀 蒲邰从鄂
索咸籍赖 卓蔺屠蒙 池乔阴郁 胥能苍双
闻莘党翟 谭贡劳逄 姬申扶堵 冉宰郦雍
郤璩桑桂 濮牛寿通 边扈燕冀 郏浦尚农
柴瞿阎充 慕连茹习 宦艾鱼容 向古易慎
戈廖庾终 暨居衡步 都耿满弘 匡国文寇
广禄阙东 欧殳沃利 蔚越夔隆 师巩厍聂
晁勾敖融 冷訾辛阚 那简饶空 曾毋沙乜
养鞠须丰 巢关蒯相 查后荆红 游竺权逯
盖益桓公 万俟司马 上官欧阳 夏候诸葛
闻人东方 赫连皇甫 尉迟公羊 澹台公治
宗政濮阳 淳于单于 太叔申屠 公孙仲孙
辕轩令狐 钟离宇文 长孙幕容 鲜于闾丘
司徒司空 丌官司寇 仉督子车 颛孙端木
巫马公西 漆雕乐正 壤驷公良 拓拔夹谷
宰父谷梁 晋楚阎法 汝鄢涂钦 段干百里
东郭南门 呼延归海 羊舌微生 岳帅缑亢
况后有琴 梁丘左丘 东门西门 商牟佘佴
佰赏南官 墨哈谯笪 年爱阳佟　第五言福
百家姓终

Siste linje inngår ikke i oppramsingen, men betyr «her slutter de hundre familiers navn».

## Referanser


## Eksterne lenker

* Bai Jia Xing 
* Geocities.com.
* Kinesiske navn.
Storbritannia under Sommer-OL 1996

**Storbritannia under Sommer-OL 1996**. 300 sportsutøvere, 184 menn og 116 kvinner fra Storbritannia deltok i tjueto sporter under Sommer-OL 1996 i Atlanta. Storbritannia gjorde sitt svakeste sommer-OL noensinne, de kom på 36.-plass plass med en gull-, åtte sølv- og seks bronsemedaljer. Roeren Steve Redgrave var Storbritannias flaggbærer under åpningsseremonien.  

## Medaljer

## Medaljevinnerne
Kinesisk Taipei under Sommer-OL 1996

**Kinesisk Taipei under Sommer-OL 1996**. Syttifire sportsutøvere fra Taiwan deltok i fjorten sporter under Sommer-OL 1996 i Atlanta. Det var fjerde gangen sportsutøvere fra Taiwan konkurrerte for Kinesisk Taipei under et sommer-OL. De vant en sølvmedalje og kom på delt 61.-plass på medaljestatistikken. Skytteren Tu Tsai-Hsing var landets flaggbærer under åpningsseremonien.

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Namibia under Sommer-OL 2000

**Namibia under Sommer-OL 2000**. Elleve sportsutøvere, ni menn og to kvinner fra Namibia deltok i seks sporter, friidrett, boxing, skyting, svømming, sykling og turn under Sommer-OL 2000 i Sydney. Det var tredje gangen som Namibia deltok i  et sommer-OL, de vant ikke noen medalje.

## Medaljer

## Eksterne lenker
* Resultater og profilside  på sports-reference.com
Namibia under Sommer-OL 2004

**Namibia under Sommer-OL 2004**. Åtte sportsutøvere, sju menn og en kvinne fra Namibia deltok i fem sporter, friidrett, boxing, bryting, skyting og sykling under Sommer-OL 2004 i Athen. Det var fjerde gangen som Namibia deltok i et sommer-OL, de vant ikke noen medalje. Bokseren Paulus Ambunda var landets flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Wang Shenzhi

**Wang Shenzhi** (kinesisk: 王審知, pinyin: *Wáng Shěnzhī*, født 862 i Gushi fylke i Henan i Kina, død 925), posthumt navn *Min Taizu*, var grunnlegger av kongeriket Min på Kinas sørøstkyst under de fem dynastiers og ti kongerikers tid i kinesisk historie.

Wang Shenzhis ble utnevnt oppsynnsmann for Fujian av tanghoffet i 892.  Wang Shenzhi ble militærguvernør og fyrste av Min i 909 etter Tangdynastiets fall.

Min var et fattig område, og Wang Shenzhi forsøkte å rekruttere dyktige administratorer og gjennomføre politiske endringer som ville stimulere utviklingen der. Det ble bygd opp et effektivt byråkrati og skattesystem og innført tjenlige økonomiske retningslinjer. Hans anstrengelser gavnet også senere maritim handel. 

Wang Shenzhi døde i 925. Han ble etterfulgt av sin sønn Wang Yanhan, som utropte seg selv til keiser av Min og posthumt sin far til Min Taizu (grunnleggende keiser).  Men så fulgte et opprør som i sin tur skulle bane veien for at riket ble oppslukt av Det sørlige Tang i 945.

## Referanser


## Litteratur
* 

## Eksterne lenker
* Chinese History – Ten States 十國 – Min 閩 – Chinaknowledge
Marius Neset

**Marius Neset** (født 2. januar 1985 i Os, Hordaland) er en norsk jazzsaksofonist. Han er medlem av bandene *[[People Are Machines]]*, *[[Kaktusch]]* og *[[JazzKamikaze]]*.

I 2010 turnerte Neset med Klüvers Big Band i deres Rolling Stones-prosjekt, der de blant annet hadde en konsert på Kongsberg Jazzfestival. Han mottok i 2011 Statoils Sildajazzpris og JazZtipendiatet på Moldejazz. Sistnevnte førte frem til bestillingsverket *Lion* til Trondheim Jazzorkester som ble fremført 2012. Dagsavisens Roald Helgheim fremhevet konserten som et høydepunkt i festivalens historie. Han ble i 2014 nominert til Nordisk råds musikkpris 2014 for det samme verket og vant Spellemannprisen 2014 i klassen jazz for utgivelsen av verket.

Han har også vært nominert til Spellemannprisen 2012 i åpen klasse for *Neck Of the Woods* sammen med Daniel Herskedal, til Spellemannprisen 2017 i klassen jazz for *Circle of Chimes*, til Norsk Komponistforenings Årets verk 2023 for *Three Pieces for Flute and Orchestra* og til Spellemannprisen 2023 i klassen årets internasjonale suksess.

## Diskografi
### Soloalbum
* *Suite For The Seven Mountains* (2009) – Calibrated Records
* *Golden Xplosion* (2011) - Edition Records
* *Duo Improvisations* (2011) – Accoustic Records, med Ole Amund Gjersvik
* *Neck of the Woods* (2012) - Edition Records, med Daniel Herskedal
* *Birds* (2013) - Edition Records
* *Lion* (2014) – ACT, med Trondheim Jazzorkester
* *Pinball* (2015) - ACT
* *Snowmelt* (2016) - ACT
* *Circle of Chimes* (2017) - ACT
* *Viaduct* (2018) – ACT
* *Tributes* (2020) – ACT, med DR Big Band og 
* *A New Dawn* (2021) – ACT
* *MANMADE* (2022) – Chandos Records, med Edward Gardner og Bergen filharmoniske orkester
* *Happy* (2022) – ACT
* *Summer Dance* (2023) – ACT, med KORK
* *Geyser (Live at Royal Albert Hall - BBC Proms)* (2023) – ACT, med London Sinfonietta

### Med [[JazzKamikaze]]
* *Mission I* (2005) – Stunt Records
* *Travelling at the speed of sound* (2007) – Stunt Records
* *Emergin pilots* - EP (2008) – SevenSeas Music
* *The revolution's in your hands* - EP (2009) – SevenSeas Music
* *Supersonic revolutions* (2010) – SevenSeas Music
* *The return of JazzKamikaze* (2012) - Stunt Records

## Referanser


## Eksterne lenker
* 
* 
* JazzKamikaze
* Plateanmeldelse av ''Suite For The Seven Mountains''
Palestina under Sommer-OL 2000

**Palestina i Sommer-OL 2000**. To sportsutøvere, en mann og en kvinne fra Palestina deltok i friidrett og svømming i Sommer-OL 2000 i Sydney. Det var andre gangen Palestina deltok i et sommer-OL, de vant ingen medaljer.

## Medaljer

## Eksterne lenker
* OL-resultater på Sports-reference.com
Palestina under Sommer-OL 2004

**Palestina under Sommer-OL 2004**. Tre sportsutøvere, to menn og en kvinne fra Palestina deltok i to sporter, friidrett og svømming under Sommer-OL 2004 i Athen. Det var tredje gangen som Palestina deltok i et sommer-OL, de vant ikke noen medalje.

## Medaljer

## Eksterne lenker
* OL-resultater på Sports-reference.com
Panama under Sommer-OL 2000

**Panama under Sommer-OL 2000**. Seks sportsutøvere fra Panama deltok i fem sporter, judo, friidrett, svømming, skyting og vektløfting under Sommer-OL 2000 i Sydney. De vant ikke noen medalje.

## Medaljer

## Eksterne lenker
* Resultater og profilside  på sports-reference.com
Panama under Sommer-OL 2004

**Panama under Sommer-OL 2004**. Fire sportsutøvere, tre menn og en kvinne fra Panama deltok i to sporter, friidrett og svømming under Sommer-OL 2004 i Athen. De vant ikke noen medalje.

## Medaljer

## Eksterne lenker
* Resultater og profilside  på sports-reference.com
Incheonbrua

**Incheonbrua** er ei bru i Sør-Korea, som åpnet 26. oktober 2009, etter fire års konstruksjonsarbeid. Brua ble den andre forbindelsen mellom Yeongjongøya og Incheon. Veiprosjektet på tilsammen 21,38&nbsp;km, består av offentlig finansierte deler i hver ende og en privatfinansiert del på en lengde av 12,34&nbsp;km i midten.

Skråkabelbrua er den mest iøynefallende delen av bruprosjektet, men også den delen av prosjektet som var vanskeligst å få til. Hovedtårnet er på 230,5 meter høyde med tilsammen fem spenn, der det lengste er på 800 meter, mens den flankeres av to mindre spenn på henholdsvis 260 og 80 meter. Inntil midtseksjonen er det bruseksjoner med spenn på 150 meter, mens mindre viadukter er på 50 meters lengde mot land. Veiprosjektet kostet 1,4 milliarder USD.

Prosjektet åpner en direkte transportmulighet mellom Incheon internasjonale lufthavn og Songdo.

Den privatfinansierte delen av prosjektet er det Incheon Bridge Corporation som står bak, mens den offentlige delen av prosjektet styres av Korea Expressway Corporation mens Korean Ministry of Land, Transport and Maritime Affairs (MLTM) var prosjektleder.

Mange har klaget over en manglende avkjøringsvei ved brua, slik at mange uten egentlig å ville det er tvunget til å fortsette, blant annet gjennom innkrevingspunktet for bompenger, som koster 5500 won, kjøre over og snu, og betale det samme på veien tilbake.

## Hendelser
3. juli 2010, ble tolv mennesker drept i en busskollisjon på brua.

## Buebro

Incheonbrua er ikke bare en skråkabelbro. Den er en buebro også. På Incheon-siden av brua er det en liten rød bue.

## Galleri

Fil:Incheon Bridge under construction.jpg|
Fil:Incheon Bridge Maintower 20080927.jpg|
Fil:Incheon bridge 20090913 001.jpg|
Fil:Incheon Bridge Aamgyo 20070317.jpg|
Fil:Incheon Bridge Aamgyo 20081223.jpg|
Fil:Incheon bridge (1).jpg|
Fil:Incheon bridge (6).jpg|
Fil:Incheon bridge (7).jpg|
Fil:Incheon bridge 20091031 003.jpg|
Fil:Incheon bridge toll gate 20091031.jpg|
Fil:Incheon bridge 20091031 002.jpg|


## Referanser


## Eksterne lenker
* 
*  Offisielt nettsted
*  Roadtraffic Technology
*   DYWIDAG Post-Tensioning System incorporated into Korea’s largest bridge construction project
Founding Fathers of the United States

**Founding Fathers of the United States** (engelsk for «USAs landsfedre») var de politiske lederne som ledet den amerikanske revolusjon mot Storbritannia. De fleste av dem var etterkommere av kolonister som bosatte seg i de tretten kolonier i Nord-Amerika. De var de som undertegnet den amerikanske uavhengighetserklæringen i 1776. Disse omfatter også dem som deltok ved å vedta USAs nye grunnlov ved årsskiftet 1787-1788.

Historikeren Richard B. Morris identifisert i 1973 de følgende sju figurer som de fremste grunnlovsfedre: Alexander Hamilton, John Adams, Benjamin Franklin, John Jay, Thomas Jefferson, James Madison og George Washington. Adams, Jefferson og Franklin var medlem av Komiteen med de fem som skrev den amerikanske uavhengighetserklæringen. Hamilton, Madison, og Jay skrev ''Føderistpapirene'', en serie på 85 artikler som argumenterte for ratifiseringen av USAs grunnlov. Jay og Adams skrev utkastene for deres respektive delstater New York (1777) og Massachusetts (1780) og det kom til å prege språket for USAs grunnlov. Jay, Adams og Franklin forhandlet Parisavtalen (1783) som avsluttet den amerikanske revolusjon. Washington var øverstkommanderende i den kontinentale armé og var president i Den kontinentale konvensjonen. Alle hadde i tillegg viktige roller i USA tidlig regjering hvor Washington, Adams, Jefferson, og Madison tjenestegjorde som president. Jay var USAs første sjefsdommer i den høyeste domstol, Hamilton var den første finansminister, og Franklin var USAs fremste diplomat, og senere regjeringsleder i Pennsylvania.

Nesten alle delegatene som er blitt kalt USAs landsfedre, representerte et tverrsnitt av det amerikanske lederskapet på 1700-tallet. De var velutdannede menn med flere midler enn gjennomsnittet av den amerikanske befolkningen på denne tiden. Flere av dem var også ledere og samfunnstopper i sine respektive lokalsamfunn. 

Mange var også fremtredende innenfor nasjonale anliggender i den nye nasjonen. Nesten alle hadde tatt del i den amerikanske revolusjonen og tjenestegjort i den kontinentale armé, de fleste i posisjoner som kommandanter og ledere over grupper med soldater.

## Referanser


## Eksterne lenker
* Correspondence and Other Writings of Six Major Shapers of the United States, *Founders Online*
* Debunks – along with other fact finding sites – the Internet Myth of «What Happened to The Signers of the Declaration of Independence»
Panama under Sommer-OL 2008

**Panama under Sommer-OL 2008**. Fem sportsutøvere, tre menn og to kvinner fra Panama deltok i tre sporter, friidrett, fekting og svømming under Sommer-OL 2008 i Beijing. De kom på 52.-plass med en gullmedalje.

## Medaljer

## Medaljevinnerne

## Friidrett

## Fekting

## Svømming

## Eksterne lenker
* Resultater og profilside  på sports-reference.com
Bobo Moreno

**Bobo Moreno** (født 1965) er en dansk sanger.

Moreno vokste opp med musikk og en stefar (Bo Stief) var en kjent dansk bassist. Han debuterte i 1988 og har bl.a. turnert med Sanne Salomonsen, medvirket på et av D-A-Ds album, og medvirket i *[[Hair (musikal)|Hair]]* på Betty Nansen Teatret i 1996. Han har også både opptrådt og spilt inn album med Bo Stief og resten av gruppen Chasing Dreams fra 1990 til 1996.

Sitt gjennombrudd fikk han i 1993 med duoen Peaches & Bobo, med blant annet amerikanske Peaches Lavon. Albumet *Simple Emotions* blev produsert av Rugsted & Kreutzfeldt og blev bra mottatt i både platebutikker og på radiostasjoner i Danmark. 

I 1998 var han stedfortreder for Peter Thorup i Niels Jørgen Steens ministorband *The A-Team*, som åpnet Copenhagen Jazzfestival. Dette ble starten på et lengre samarbeid. Han har også opptrådt med *Tivolis Bigband*, *Radioens Bigband*, *[[Ib Glindemand]]*, *[[Klüvers Big Band]]* og Monday Night. Han har også tunert med *TCB Band*, *The Sweet Inspirations* og *Memphis Boys*. 

## Norgesbesøk
I 2010 sang han sammen med Klüvers Big Band og Marius Neset på Kongsberg Jazzfestival der de fremførte sitt Rolling Stones prosjekt.

## Referanser


## Eksterne lenker
* 
* 
*
Ernst Schnabel

**Ernst Schnabel** (født 1913 i Zittau, død 1986 i Vest-Berlin) var en tysk forfatter og radiodokumentarskaper.

## Biografi
* Wolfram Wessels: *Leben gegen den Strom. Ernst Schnabel – der Schriftsteller im Rundfunkalltag.* Radiodokumentar. SWF 1987.

## Referanser


## Eksterne lenker
* 
* 
*